hu hu hu hu hu hu id hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu
A Long-tail és kulcsszó kutatás
A Long-Tail technika jól ismert SEO eszköz, amelyet sok blog és weboldal használ az online világban. A technika elsődleges haszna, hogy az a felhasználó akit a Long-Tail technikával a weboldalunkra csábítunk, valójában egy potenciális vásárló, hiszen pontosan azt keresi amit mi kínálunk, azaz amire a technikát alkalmaztuk.
Amikor egy weboldalt illetve webáruházat, honlapot megálmodik valaki, akkor ennek a célja jórészt az ügyfélszerzés, és a megszerzett ügyfeleknek való termék értékesítés. Ilyenkor általában van egy fő témacsoport, egy adott szakmában való szolgáltatás nyújtás (például lakásfelújítás, vagy költöztetés ) vagy valamilyen termékcsoport (például Divatos Női Ruhák Webáruháza) stb. A fő kulcsszavakat és tartalmakat ezek köré a szolgáltatások és termékek köré építjük, és elvárjuk,  hogy az adott kulcsszavakra kereső ügyfelekből vásárló lesz, hiszen ez a weboldal vagy webáruház létrehozásának a célja.
Tételezzük fel, hogy van egy hatalmas raktára egy kereskedőnek, valahol egy elhagyatott vidék peremén. A raktár tele van szebbnél szebb és jobbnál jobb áruval. A kereskedő arról álmodik, hogy egyszer csak megnyílik a raktár ajtaja, és betódul több ezer ember, akik szétszéledve a raktárban magukhoz veszik azokat a termékeket amelyek megtetszenek nekik, és kifizetik azt majd boldogan távoznak.
Minden kereskedő erről álmodik, és ezért hoz létre online üzletet, hiszen az non-stop nyitva van és bármikor lehet “tódulni” vásárolni.
A valóság ezzel szemben más. A valóságban óránként megjelenik tíz-húsz ember, akik össze-vissza turkálják az árukészletet, és a fele vásárlás nélkül lép tovább, néhányan már voltak itt, ők a visszatérő dilemmázók akik lehet hogy vásárolni is fognak, de ez 50% pár ember pedig vesz valamit, többnyire olyasmit ami a helyszíni turkálás során tetszett meg.
Miért más a valóság, mint amit a kereskedő megálmodott?
A válasz abban keresendő, hogy ezek az emberek miért jöttek be a raktárba? Ha a látogatók csak böngészik a termékeket, de nem vásárolnak belőle, ha vannak látogatók, de nincs konverzió, akkor más okból jöttek a raktárba mint amit ott találtak. (Persze erre is megvan a megfelelő technológia, hogy elkezdjenek vásárolni, de ez már egy másik bejegyzés lesz) Ha tehát vannak látogatók a weboldalon, de nem keletkezik eladás, értékesítés, illetve nem jelentkeznek a szolgáltatásra, nem képződik ügyfél megkeresés a weboldalról akkor a látogatók csak lézengők akik “plázáznak” a weboldalon de tényleges forgalmat nem generálnak.
Ha a logika oldaláról közelítem meg őket akkor azt is mondhatnám, hogy rossz helyen vannak. Ha olyan weboldalon lennének, amelyik tartalmával megfogja őket, és magához vonzza az érdeklődés és a kiváló árak akkor szinte minden látogató vásárlóvá konvertálódhatna. Azonban egy kereskedő sem tudja így kielégíteni a kíváncsi ügyfeleit, hiszen nem árulhatunk mindenből a legjobbat a legolcsóbban. Akkor mit tehetünk? Vonzzuk be azokat a látogatókat, akik pontosan azokat az áruféleségeket keresik, pontosan olyan áron ahogyan mi kínáljuk. Ehhez ki kell választani azt a célcsoportot akinek értékesíteni szeretnénk. Ezután ha a célcsoport megvan, akkor jön a képbe az ár, be kell lőnünk azt az árat, amelyet ez a csoport szívesen ki tud fizetni azért a termékért amit mi kínálunk. Ha ez is megvan, akkor jön a képbe a Long-Tail technika, kulcsszó kutatással találjuk meg azokat a szavakat amelyeket ezek az emberek keresnek.
A kulcsszó kutatás nélkül valószínűleg azokat a szavakat vennénk fel kulcsszónak, amelyeket a saját kis szótárunkból kihalásznánk, ezek pedig általában köszönő viszonyban sincsenek a valósággal.
A sikertelen weboldalak és webáruházak jelentős részének fogalma sincs, hogy azok a  potenciális ügyfelek akik szívesen kifizetnének a termékeikért egy vagon pénzt (ha megtalálnák) egyszerűen gyanútlanul elsétálnak a weboldaluk mellett. Olyan ez, mint amikor a kereskedő üzletébe vakítóan betűz a nap, a vásárlók pedig panaszkodnak, hogy meleg van. A kereskedő jót akar, és belülről befoncsoroztatja a kirakatot, a tükörfoncsor pedig visszaveri a tűző napot. Az üzletben másnap tökéletes klíma várja a vásárlókat, azonban másnap már senki sem vásárol, be sem mennek az üzletbe… Mindenki megáll a kirakat előtt, mosolyognak, mutogatják egymásnak amit látnak, mégsem vesz senki semmit. A kereskedő kétsége esik, és amikor harmadnap sem jön be vásárló a boltba, kimegy a kirakat elé megnézni, hogy mi a baj. A kirakat előtt a homlokára csap. A vásárlók a belső foncsorozott üveg miatt kívülről egy hatalmas tükröt látnak, amelyik visszaveri a napsütés, és amelyikben nézegetik magukat, viszont az üveg mögötti termékeket sajnos már nem látják. Egyszerűen elsétáltak a kirakat előtt azok az emberek akik szívesen vásároltak volna ha megtalálják a termékeket.
Ennek az embernek még szerencséje volt, hogy vette a fáradságot, és kiment megnézni, hogy mi lehet a baj. Sok weboldal tulajdonos nem “megy ki” a bolt elé, hanem lehúzza a rolót mert nem jön a vásárló.
A kulcsszó kutatás kedvező áron elérhető szolgáltatás, amelyik segít, hogy ne a saját fejünkből találjunk ki olyan stratégiát amelyik nem működik. Áruljunk olyan terméket illetve termék variációkat amelyet keresnek, mert ha olyasmit árulunk amit nem keresnek, akkor valószínűleg abból nem lesz nagy üzlet. Találjuk meg azokat a kulcsszavakat és kulcsszó összetételeket amelyek felkeltik a vásárló érdeklődését, és képezzünk ezekből a kulcsszavakból termékneveket, termék illetve bejegyzés címeket.
Ha a kulcs szavakra elöl van a weboldalunk ez valószínűleg megfelelő forgalmat is fog generálni. Azonban ebből nem biztos, hogy lesz konverzió is, viszont a konverzió nagyon magas a long tail találatok alapján beérkező látogatóktól. Az ár -érték arányú fejlesztéseknél ez az irány térül meg a legjobban, mert hiába van csili-vili weboldalunk ha nincs belőle bevétel.
Ha segíthetünk weboldalának a fejlesztésében kérjük vegye fel a kapcsolatot velünk elérhetőségeinken.
Szerző OttoKözzétéve 2017-06-072020-10-19Címke Kulcsszavak, Kulcsszó kutatás, Long-tail, SEO
A Long-tail és kulcsszó kutatás
Erős kormányzati linkek másképp…
Hogyan készítsünk a googlenek tetsző tartalmat?
Keresés a következő kifejezésre: Keresés